**Buko**

**Premiéra: 20. 10. 2022**

**DORIAN Film, Grimaldi Production, ČR/Slovensko, 2022**

**Réžia:** Alice Nellis

**Scenár:** Alice Nellis

**Kamera:** Matěj Cibulka

**Strih**: Filip Issa

**Zvuk**: Jiří Klenka

**Hudba**: Jan Ponocný - Cirkus Ponorka

**Producent**: Petr Fořt – DORIAN Film

**Hrajíú:** Anna Cónová, Martha Issová, Petra Špalková, Jan Cina, Lenka Termerová, Maya Kinterová, Josefína Strejčková, Martin Kubačák, Jana Oĺhová, Martin Šulík, Miroslav Krobot, Filip Menzel, Marian Roden, kôň Láďa

**Buko je kôň a zároveň „dar z nebies“, ktorý vyzerá ako zlý vtip, pretože jeho nová majiteľka sa koní bojí. Film Alice Nellis rozpráva o tom, že šťastie praje pripraveným a tiež tým, ktorí sa svojmu strachu dokážu postaviť.**

Jarmila sa po strate muža ocitne na životnej križovatke, kedy sa musí rozhodnúť, či zvyšok života už len trpezlivo „prečká“, alebo sa vzoprie osudu a vrhne sa do dobrodružstva s neistým koncom. Napriek dobre mieneným radám svojich dospelých detí si zvolí druhú možnosť. Tou je život na chalupe v romantickej divočine uprostred Máchovho kraja, kde to mal rád predovšetkým jej muž. Ten jej navyše v závete odkázal vyslúžilého cirkusového koňa Buka, ktorý jej život obráti kompletne naruby. S pomocou susedov sa rozhodne vzniknutej situácii postaviť čelom a čoskoro zisťuje, že aj keď to tak spočiatku nevyzeralo, práve s týmto koňom by sa jej do života mohlo vrátiť šťastie.

Režisérka Alice Nellis film približuje slovami: „*Buko je o tom, že život je krásny. Hoci napríklad nie na prvý pohľad. O to viac si treba čas od času vzájomne pripomenúť*.“ A prezradila aj autobiografickú linku, ktorú vo filme využila: „*Chovám koňa a s tým, ako človek postupne rieši najrôznejšie ich problémy, zisťuje, že väčšina „ich“ problémov sú vlastne jeho problémy, ktoré spolužitie s koňom len ukáže alebo umocní. Kôň vie, kedy sa bojím. Kedy som naštvaná. Kedy som naštvaná a snažím sa tváriť, že som v pohode. Kôň ocenia, keď sa tvárim tak, ako sa naozaj cítim. A najväčšou odmenou je pre neho človek, ktorý je v pohode sám so sebou.“*

Prístupnosť: nevhodné pre vekovú kategóriu maloletých do 12 rokov

Žáner: komédia / dráma

Verzie: česká

Stopáž: 112 min

Formát: 2D DCP, zvuk 5.1

Monopol do: 29. 9. 2032